Odense Adresse-Contoirs Efterretninger, 1840-07-28
- Kongens Reise. J Torsdags Aftes ankom Deres Majestæter samt Kronprindsen til Viborg; desangaaende hedder det i Viborg Stiftet: "D. M. imodtoges ved St. Mogensport af Magistraten og Borgerrepræsentanterne, og vare her forsamlede en Deel Smaapiger, der strøede Blomster foran D. M. Vogn. Under Klokkekiming, Kanonsalut og vedholdende Hurraraab af den betydelige Menneskemasse holdt Majestæterne Deres Jndtog, venligt hilsende til Siderne. Gaderne, hvorigjennem De M. passerede, vare bestrøede med Blomster, flere Huse behængte med grønne Krandse og adskillige smukke Æreporte opreiste. D. M. stege af i Stiftamtmandsboligen, Kronprindsen hos Jnspecteuren ved Tugt- og Forbedringshuset. Hr. Major v. Undall, R. af D. og D. M. Paa det store Torv præsenterede Borgercorpset ved D. M. Forbikjørsel, Noget over en Time efter D. M. Ankomst drog et temme, lig betydeligt Fakkeltog under blæsende Jnstrumenters Musik og vaiende Faner op paa Torvet, og afsang udenfor Stiftamtmandsboligen en smuk, af Hr. Stiftsprovst Schjødt, R. af D. og D. M., forfattet Sang. Efter Afsyngelsen udbragtes af Hr. Stadshauptmanden et "Længeleve!" for D. M. samt Kronprindsen, der af den forsamlede Folkemængde ledsagedes med gjentagne enthusiastiske Hurraraab. Det behagede Hs. Maj. naadigst at takke Viborg Borgere, og yttrede det Ønske: "at det vilde være Ham kjært, ret ofte at maatte samles med Sine troe og trofaste Jyder!" Byen var illumineret og paa flere Steder saaes smukke Transparenter. J Fredags Morges afreiste Deres Majestæter til Holstebroe og vare samme Aften ventendes tilbage til Viborg. Torsdag Aften havde en Deputation fra Skive Audients hos Hs. Majestæt Stænderforsamlingen i Roeskilde. J det fjerde Møde bemærkede Commissarius, at de øvrige Lovudkast, som han havde at forelægge Forsamlingen, ikke havde været med deelte i "Coll. Tid, nogle fordi de alt vare approberede af Kongen inden Resolutionen faldt, i Kraft af hvilken det er bleven bestemt, at Lovudkastene skulde meddeles iforveien, andre fordi de saa sildigt ere bragte til endelig Afgjørelse, at de ikke med Nytte kunde trykkes. Disse Anordninger ere: Udkast til en Anordning ang, nødvendig Appel i criminelle Sager, til at afgive Betænkning herover bleve valgte Salicath Treschow og Scavenius. Udkast til en Placat, indeholdende en authentisk Fortolkning af Lovens 1 B. 5 C. 1 Art.; Committer: Hvidt, H. P. Hansen og Olivarius. Udkast til en Placat for Jsland, indeholdende nærmere Bestemmelser af Frdn. 21 April 183354; Committee: Tillisch, Johnson og Finn Magnussen. Udkast til en Anordning, indeholdt Forandring af Bestemmelserne i Plac. 8 Marts 1827 ang. Salarium for Høiesterets=Advocaterne og Procuratorerne ved Landsover- samt Hof= og Statsretten i Kjøbenhavn og Landsover, retten i Viborg i Justitssager; Committee: Ussing, F. Neergaard og Tillisch. - J samme Møde anmeldtes følgende private Forslag: 20) Prof. Clausen: "Forslag fra Pastor Børresen og Cand. Frølund om en Forandring i den nærværende Overbestyrelse af Landets Skolevæsen. 21) Samme: "Andragende fra endeel Fæstehuusmænd i det 10de Valgdistrikt om Forholdsregter til at forskaffe denne Classe af Landboere, Lettelse i deres Kaar. 22) Kammerraad Drewsen ForDe slag om en friere Benyttelse af Jorden. 23) Propriet. Hansen: "Andragende fra 11 Sogne i det 11te Valgdistrikt ang. den nye Matrikul. 24) Samme: "Andragende fra Møllerne Brandt og A. Hansen ang. Forandringer i Henseende til Mølleskyld. 25) Agent Bruun: "Andragende fra endeel Borgere i Assens om en Reform i Skolevæsenet. 26) Samme: "Forslag ang. Aagerlovens Ophævelse. 27) Sognefoged P. West: "Andragende fra de hoveriepligtige Huusmænd under Gjedsørgaards Gods om Forandring i deres Pligtarbeide m. m. 28) Etatsraad Treschow, Andragende fra Pastor Grundtvig angaaende Sognebaandets Løsning.